tartuNLP/wikipedia-smugri-20251201 huggingface dataset:
Kremis

Kremis on maalaiskunta ja sen keskuskylä Kayesin alueen Yélimanén piirissä Malissa. Se sijaitsee lähellä Mauritanian rajaa 60 kilometriä Yélimanésta koilliseen. Kunnassa on 11 000 ja kylässä 8 600 asukasta (vuonna 2009).
Kremisin kunnan pinta-ala on 510,94 neliökilometriä. Se rajoittuu idässä Kirané Kaniagan, etelässä Guidimen ja lännessä Goryn kuntiin sekä pohjoisessa Mauritaniaan. Maisemaa leimaa Yélimanén ylänkö laaksoineen. Pysyviä vesistöjä ei ole.
Seutu kuuluu Sahelin vyöhykkeeseen. Luonnonvarainen kasvillisuus on pensassavannia.
Kuntaan kuuluu kahdeksan kylää. Asukkaat ovat etupäässä soninkeja.
Kremisin kautta kulkee Yélimanén ja Nioron välinen maantie RN23. Asukkaiden pääelinkeinot ovat maanviljely ja kaupankäynti. Tärkeimmät viljelykasvit ovat durra, maissi, maapähkinä ja lehmänpapu. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä.
Palveluihin kuuluu neljä alakoulua, yläkoulu, viisi koraanikoulua ja terveyskeskus. Vesihuolto kattaa 78 prosenttia tarpeesta.
Calvin Murphy

Calvin Jerome Murphy (s. 9. toukokuuta 1948 Norwalk, Connecticut) on yhdysvaltalainen koripalloilija. Hän pelasi takamiehenä NBA:ssa kausina 1970–1983. Hänet nimettiin Naismith Memorial Basketball Hall of Fameen vuonna 1993.
San Diego Rockets varasi Murphyn NBA:han 18. varausvuorolla . Hän edusti samaa joukkuetta koko 13-vuotisen NBA-uransa ajan, joskin joukkue vaihtoi kotipaikakseen Houstonin vuonna 1971.
Murphy pelasi NBA-urallaan 1002 runkosarjaottelua, joissa hän teki keskimäärin 17,9 pistettä, otti 2,1 levypalloa ja antoi 4,4 koriin johtanutta syöttöä. Pudotuspelejä hänelle kertyi 51, ja niissä hän teki keskimäärin 18,5 pistettä, otti 1,5 levypalloa ja antoi 4,2 koriin johtanutta syöttöä. Murphyn vapaaheittotarkkuus oli runkosarjassa 89,2 % ja pudotuspeleissä 93,2 %, ja hän oli liigan tarkin vapaaheittäjä kausilla 1980–1981 ja 1982–1983. Murphy pelasi ssa vuonna 1979.
Diafounou Diongaga

Diafounou Diongaga on maalaiskunta Kayesin alueen Yélimanén piirissä Malissa. Sen keskuskylä Diongaga sijaitsee lähellä Mauritanian rajaa 50 kilometriä Yélimanésta länteen. Kunnassa on 9 700 ja keskuskylässä 7 000 asukasta (vuonna 2009). 
Diafounou Diongagan kunnan pinta-ala on 192,3 neliökilometriä. Se rajoittuu idässä Yélimanén piirin Diafounou Goryn, etelässä Marekaffon ja Konsigan ja lännessä Kayesin piirin Koussanén kuntiin sekä pohjoisessa Mauritaniaan. Alue on pinnanmuodostukseltaan lähinnä tasankoa. Vesistöjä ovat Kolimbiné ja sen sivujoki Térékolé, jotka muodostavat sadekauden jälkeen kuivuvia rämeitä. Seutu kuuluu Sahelin vyöhykkeeseen.
Kuntaan kuuluu 8 kylää. Asukkaat ovat etupäässä soninkeja. Lisäksi on fulbeja ja maureja. Vallitseva uskonto on islam.
Diongagan kautta kulkee Yélimanén ja Kayesin välinen päällystetty maantie RN23. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu, maissi ja maapähkinä. Tuotantoeläimiä ovat nauta, lammas, vuohi, aasi, hevonen ja siipikarja. Lisäksi harjoitetaan pienimuotoista kalastusta, käsityöammatteja ja kaupankäyntiä.
Palveluihin kuuluu viisi alakoulua, yläkoulu, lukutaitokeskus ja terveyskeskus apteekkeineen. Vesihuolto kattaa 99 prosenttia tarpeesta. Kunnassa on Malitelin ja Orangen matkapuhelinverkot, mutta ei sähköverkkoa.
Juri Havrylov

Juri Anatolijovytš Havrylov (, , 27. helmikuuta 1967 Donetsk, Ukrainan SNT – 5. toukokuuta 2021 Luxemburg) oli ukrainalainen, aikaisemmin Neuvostoliittoa edustanut, käsipalloilija ja olympiavoittaja.
Havrylov voitti Neuvostoliiton maajoukkueessa MM-pronssia vuonna 1990. Neuvostoliiton hajottua Havlylov edusti Yhdistynyttä joukkuetta Barcelonan kesäolympialaisissa 1992 voittaen kultaa. Hän pelasi vuodesta 1992 eteenpäin Espanjassa ja Luxemburgissa, jossa myös asui. Havrylov löydettiin kuolleena kylpyammeestaan 5. toukokuuta 2021.
Bob Lanier

Robert Jerry "Bob" Lanier Jr. (10. syyskuuta 1948 Buffalo, New York – 10. toukokuuta 2022) oli yhdysvaltalainen koripalloilija. Hän pelasi sentterinä NBA:ssa kausina 1970–1984. Hänet nimettiin Naismith Memorial Basketball Hall of Fameen vuonna 1992.
Detroit Pistons varasi Lanierin NBA:han ensimmäisellä varausvuorolla . Hän edusti Pistonsia vajaat kymmenen kautta. Helmikuussa 1980 hän siirtyi Milwaukee Bucksiin, jossa hän lopetti uransa vuonna 1984.
Lanier pelasi NBA-urallaan 959 runkosarjaottelua, joissa hän teki keskimäärin 20,1 pistettä, otti 10,1 levypalloa ja antoi 3,1 koriin johtanutta syöttöä. Pudotuspelejä Lanierille kertyi 67, ja niissä hän teki keskimäärin 18,6 pistettä, otti 9,6 levypalloa ja antoi 3,5 koriin johtanutta syöttöä. Hän pelasi ssa vuosina 1972–1975, 1977–1979 ja 1982.
Kóstas Karyotákis

Kóstas Karyotákis (; 1896 Trípoli, Peloponnesos, Kreikka – 1928 Préveza, Kreikka) oli kreikkalainen runoilija. Hän oli maailmansotien välisen sukupolven merkittävin kreikkalainen runoilija.
Karyotákis opiskeli oikeustiedettä ja toimi sitten maaseudulla virkamiehenä. Hän nousi itsemurhan tehtyään kulttimaineeseen. Itsemurha tuli esille usein jo hänen runoissaan. Hänen tyylilleen on ominaista sarkasmi ja elämänuskon menettäminen.
Franklin Farrel

Franklin ”Frank” Farrel III (23. maaliskuuta 1908 Ansonia, Connecticut – 2. heinäkuuta 2003 North Branford, Connecticut) oli yhdysvaltalainen jääkiekkomaalivahti ja olympiamitalisti.
Yalen yliopistossa opiskellut Farrel kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932.
Gus Johnson

Gus Johnson Jr. (13. joulukuuta 1938 Akron, Ohio – 29. huhtikuuta 1987) oli yhdysvaltalainen koripalloilija. Hän pelasi laitahyökkääjänä NBA:ssa ja ABA:ssa kausina 1963–1973. Hänet nimettiin Naismith Memorial Basketball Hall of Fameen vuonna 2010.
Baltimore Bullets varasi Johnsonin NBA:han 10. varauksena . Hän edusti seuraa yhdeksän kautta, ja kaudella 1970–1971 joukkue ylsi finaaleihin. Viimeisellä kaudellaan 1972–1973 Johnson pelasi ensin Phoenix Sunsissa ja sitten ABA-liigan Indiana Pacersissa, jossa hän voitti mestaruuden. Hänet valittiin vuosina 1965, 1966, 1970 ja 1971.
Johnson pelasi NBA- ja ABA-urallaan 631 runkosarjaottelua, joissa hän teki keskimäärin 16,2 pistettä, otti 12,1 levypalloa ja antoi 2,5 koriin johtanutta syöttöä. Pudotuspelejä hänelle kertyi 51, ja niissä hän teki keskimäärin 9,7 pistettä, otti 7,8 levypalloa ja antoi 1,8 koriin johtanutta syöttöä. Hän pelasi ssa vuosina 1965, 1968, 1969, 1970 ja 1971.
Washington Bullets jäädytti Johnsonin pelinumeron 25 vuonna 1986. Johnson kuoli aivosyöpään vuonna 1987.
Mercy-le-Haut

Mercy-le-Haut on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee noin 50 kilometriä Metzin kaupungista luoteeseen.
Historia.
Mercy-le-Haut sijaitsi vuonna 1871 Saksan–Ranskan sodan jälkeen solmitun Frankfurtin rauhan jäljiltä vain 10 kilometrin päästä Saksan vastaisesta rajasta. Ensimmäisessä maailmansodassa saksalaisjoukot hyökkäsivät Ranskaan vuonna 1914. Mercy-le-Hautissa käytiin taistelu 22. elokuuta 1914, ja se pysyi saksalaismiehityksessä aina marraskuuhun 1918 saakka.
János Rátkai

János Rátkai (s. 30. toukokuuta 1951 Kunszentmiklós) on unkarilainen ratameloja, olympiamitalisti ja maailmanmestari.
Rátkai edusti Unkaria Münchenin kesäolympialaisissa 1972, Montrealin kesäolympialaisissa 1976 ja Moskovan kesäolympialaisissa 1980. Münchenissa 1972 hän saavutti hopeaa 1 000 metrin kajakkikaksikossa parinaan József Deme. Montrealissa 1976 hän sijoittui Demen kanssa kajakkikaksikon 500 metrillä viidenneksi. Unkarin joukkueeseen 1 000 metrin kajakkinelosessa Rátkai kuului Montrealissa 1976 ja Moskovassa 1980.
Rátkai saavutti kaksi maailmanmestaruutta 1 000 metrin kajakkikaksikossa ja -nelosessa Tampereella 1973. Samoissa kilpailuissa hän voitti myös hopeaa 500 metrin kajakkikaksikossa. Méxicossa 1974 Rátkai sai hopeaa 500 metrin kajakkikaksikossa ja pronssia 1 000 metrin kajakkinelosessa. Belgradissa 1975 hän saavutti kaksi pronssia 1 000 metrin kajakkikaksikossa ja -nelosessa. Sofiassa 1977 Rátkai sai pronssia 10 000 metrin kajakkinelosessa.
Taskuoppaat

Taskuoppaat on WSOY:n matkaopassarja, joka pohjautuu DK-Travelin "Eyewitness pocket map &amp; guide" -sarjaan. Sarjan oppaat ilmestyivät 2000-luvun ensi vuosikymmenellä. Ne ovat alle satasivuisia.
Palladiumfluoridi

Palladiumfluoridi (PdF2) eli palladium(II)fluoridi on palladium- ja fluoridi-ionien muodostama epäorgaaninen ioniyhdiste. Yhdistettä voidaan käyttää palladiumyhdisteiden valmistukseen. 
Ominaisuudet, valmistus ja käyttö.
Huoneenlämpötilassa palladiumfluoridi on ruskehtavaa tai violettia kiteistä ja hygroskooppista ainetta. Yhdiste on polymorfista ja siitä tunnetaan alkeiskopiltaan tetragonaalinen rutiilin rakennetta muistuttava muoto ja kuutiollinen muoto. Palladiumfluoridi reagoi veden kanssa. Yhdiste on Lewis-happo ja reagoi esimerkiksi fluoridi-ionien kanssa muodostaen kompleksisen trifluoropalladaatti(II)ionin ([PdF3]-). Palladiumfluoridi on palladiumyhdisteille poikkeuksellisesti paramagneettista.
Palladiumfluoridia valmistetaan kuumentamalla palladiumin tai palladiumkloridin ja fluorin seosta. Näin muodostuu yleensä palladium(II,IV)fluoridia, joka pelkistetään palladiumfluoridiksi. Ainetta käytetään muiden palladium(II)yhdisteiden valmistuksessa.
Padma Vibhushan

Padma Vibhushan on toiseksi korkein Intian valtion myöntämä siviilipalkinto. Se on arvojärjestyksessä Bharat Ratnan jälkeen, mutta ennen Padma Bhushania ja Padma Shritä. Palkintoja on jaettu vuodesta 1954.
Kaupunkikirjat

Kaupunkikirjat on WSOY:n matkaopassarja, joka perustuu DK Travelin "Eyewitness travel guides" -sarjaan. 
Sarjan on aloittanut Helsinki Media vuonna 1994 Lontoo-oppaalla. Vuodesta 2000 sarjaa on julkaissut WSOY. Oppaat ovat kookkaita, painavia ja runsaasti kuvitettuja. Sivuja on noin 200–300.
Hjalmar Saarto

Hjalmar Saarto-Sahlstedt (22. heinäkuuta 1883 Turku – 7. toukokuuta 1956 Turku) oli suomalainen Turussa asunut kultaseppä ja keräilijä.
Hjalmar Saarron vanhemmat olivat kultaseppä Kustaa Severin Sahlstedt ja Serafia Gabrielsson. Hän kävi kansakoulun ja kaksi luokkaa lyseota ja opiskeli sitten taideteollisuuskoulussa Berliinissä. Saarto teki useita opintomatkoja Skandinavian maihin ja Keski-Eurooppaan.
Saarto omisti vuodesta 1923 lähtien K. S. Sahlstedtin kultasepänliikkeen Turussa. Hän oli Turun yleisen ammattilaiskoulun johtokunnan, Turun ammattiopiston johtokunnan ja Suomen kultaseppien liiton johtokunnan puheenjohtajana, Turun suomalaisen säästöpankin hallituksen varapuheenjohtajana, Suomen käsityö- ja teollisuusliiton johtokunnan jäsenenä ja Kultakeskus Oy.n hallintoneuvoston jäsenenä. Saarto oli Suomen kultaseppien liiton kunniajäsen. 
Saarto omisti suuren merenvahapiippukokoelman. Hän keräsi myös muistorahoja.
Hjalmar Saarto oli naimisissa 1915–1918 Dagmar Linnéa Zelia Peterzénsin (k. 1918) kanssa ja vuodesta 1922 Minne Lydia Sarénin kanssa.
Louna-kirjastot

Louna-kirjastot on viiden Kanta-Hämeen maakunnan länsiosan kunnan yhteinen kirjastoverkosto eli kirjastokimppa. Tähän lounaishämäläiseen kirjastokimppaan kuuluvat Forssan, Humppilan, Jokioisten, Tammelan ja Ypäjän kunnalliset kirjastot toimipisteineen. Kirjastoissa käy yhteinen kirjastokortti, jolla voi lainata ja varata aineistoa kaikista verkostoon kuuluvista kirjastoista.
Toimipisteluettelo.
Toukokuussa 2021 Louna-kirjastoilla oli yhteensä viisi kiinteää ja kaksi liikkuvaa toimipistettä. Joukkoon kuuluvat:
Björn Rudolf Wasastjerna

Björn Rudolf Wasastjerna (30. kesäkuuta 1860 Helsinki – 29. huhtikuuta 1928 Helsinki) oli suomalainen juristi ja virka- ja valtiopäivämies. 
Wasastjernan vanhemmat olivat apukamreeri Edvin Gideon Wasastjerna ja Rudolfina Charlotta Barck. Hän tuli ylioppilaaksi Helsingissä, suoritti oikeustutkinnon 1886 ja sai varatuomarin arvon 1889. Wasastjerna työskenteli virkamiehenä senaatissa, valtiovaraintoimituskunnan protokollasihteeri hän oli 1906–1911.
Wasastjerna oli aatelissäädyssä edustaja valtiopäivillä 1891, 1894, 1897 ja 1905–1906.
Matkaopas (täsmennyssivu)

Matkaopas tarkoittaa seuraavia:
(Chet Baker Sings) It Could Happen to You

(Chet Baker Sings) It Could Happen to You on yhdysvaltalaisen jazzmuusikon ja -laulajan Chet Bakerin albumi, jonka Riverside Records julkaisi vuonna 1958. Albumi on samantyylinen Bakerin albumeiden "Chet Baker Sings" (1954) sekä "Chet Baker Sings and Plays" (nauhoitettu 1955, julkaistu 1964) kanssa, jossa hän laulaa popstandardeja jazztyylillä.
Matkaopas (kirja)

Matkaopas on jonkin alueen nähtävyyksiä, majoitusmahdollisuuksia ynnä muuta esittelevä opaskirja. Matkaopas voi olla myös verkkosivusto. 
Matkaoppaiden edeltäjä on periplus, joka on monen kreikan- ja latinankielisen rannikkopurjehduksen kuvauksen nimi. Ensimmäisen nykyaikaisen matkaoppaan on julkaissut 1828 leipzigilainen kustantamo Karl Baedeker, ensimmäisen suomalaisen on julkaissut 1895 Suomen Matkailijayhdistys.
Matkaoppaat ilmestyvät usein sarjoina, esimerkkeinä Lonely Planet, joka oli alkujaan suunnattu reppumatkailijoille, ja WSOY:n julkaisemat ulkomaisten oppaiden pohjalta suomennetut Kaupunkikirjat ja Taskuoppaat sekä Tammen julkaisema Berlitz.
Matkaoppaiden kirjo on laaja. Ne voivat keskittyä karttoihin, niissä voidaan esitellä hotelleja ja ravintoloita tai panostaa kulttuuriin. Matkaopasmarkkinoita hallitsevat suuret ulkomaiset kustantajat, Suomessa tehdään alkuperäisiä oppaita vain suosituimmista matkakohteista.
Uno Alfons Wasastjerna

Uno Alfons Wasastjerna (8. kesäkuuta 1865 Helsingin pitäjä – 15. heinäkuuta 1912 Helsinki) oli suomalainen juristi ja valtiopäivämies. 
Wasastjernan vanhemmat olivat yli-insinööri, everstiluutnantti Alfred Edgar Wasastjerna ja Maria Adelaide Boij ja puoliso vuodesta 1902 Maria Augusta (Lilly) von Haartman. Wasastjerna tuli ylioppilaaksi Helsingissä 1883, suoritti oikeustutkinnon 1888 ja sai varatuomarin arvon 1892. Hän työskenteli ensin senaatissa, mutta hankki sitten omistukseensa Suomen Sähkösanomatoimiston ja toimi sen johtajana.
Wasastjerna oli aatelissäädyssä edustaja valtiopäivillä 1894, 1897, 1900, 1904–1905 ja 1905–1906.
Chowchilla

Chowchilla on kaupunki Maderan piirikunnassa, Kalifornian osavaltiossa Yhdysvalloissa. Sen väkiluku oli vuoden väestönlaskennassa 18 720. Kaupunki perustettiin 7. helmikuuta 1923.
Chowchillan pormestarina toimii Waseem Ahmed.
Väestö.
Kaupungin asukkaista 59,72 prosenttia on valkoisia, 8,25 prosenttia afroamerikkalaisia, 9,93 prosenttia aasialaisia ja 3,09 prosenttia intiaaneja. 10,75 prosenttia asukkaista eivät ole Yhdysvaltain kansalaisia. Kaupungin väestön keski-ikä on 34,5 vuotta.
Central California Women's Facility

Central California Women's Facility (CCWF) on Kalifornian rikosseuraamuslaitoksen operoima naisvankila Chowchillan kaupungissa Maderan piirikunnassa Kaliforniassa. CCWF on maailman suurin naisvankila. Laitokseen on sijoitettu osavaltion kuolemaan tuomitut naisvangit.
Dan Issel

Daniel Paul "Dan" Issel (s. 25. lokakuuta 1948 Batavia, Illinois) on yhdysvaltalainen koripalloilija ja koripallovalmentaja. Hän pelasi sentterinä ja isona laitahyökkääjänä ABA:ssa kausina 1970–1976 ja NBA:ssa kausina 1976–1985. Hänet nimettiin Naismith Memorial Basketball Hall of Fameen vuonna 1993.
Issel edusti yliopistosarjoissa Kentuckyn yliopiston Wildcats-joukkuetta. Detroit Pistons varasi hänet NBA:han kahdeksannella varauskierroksella ja kaikkiaan 122. varausvuorolla . Issel aloitti ammattilaisuransa kuitenkin kilpailevan ABA-liigan Kentucky Colonelsissa, jossa hän pelasi viisi kautta ja voitti vuonna 1975 liigan mestaruuden. Vuonna 1975 hän siirtyi Denver Nuggetsiin, joka siirtyi NBA:han vuonna 1976 ABA:n tultua lakkautetuksi. Issel pelasi NBA:ssa Nuggetsin joukkueessa yhdeksän kautta.
Issel pelasi ABA- ja NBA-urallaan 1218 runkosarjaottelua, joissa hän teki keskimäärin 22,6 pistettä, otti 9,1 levypalloa ja antoi 2,4 koriin johtanutta syöttöä. Hän oli tulokaskaudellaan liigan paras pistemies. Pudotuspelejä hänelle kertyi 133, ja niissä hän teki keskimäärin 22,1 pistettä, otti 9,4 levypalloa ja antoi 2,1 koriin johtanutta syöttöä. Issel pelasi ABA:n tähdistöottelussa vuosina 1971–1976 ja ssa vuonna 1977.
Issel oli NBA:ssa Denver Nuggetsin päävalmentaja kausina 1992–1995 ja 1999–2002. Molemmilla kerroilla hän lähti tehtävästä kesken kolmannen kauden. Jälkimmäiseen lähtöön vaikutti hänen joulukuussa 2001 lausumansa katsojalle suunnattu etninen loukkaus, joka päätyi televisiokuvaan. Issel sai seuraltaan neljän ottelun toimitsijakiellon ja sakkoa, ja toimitsijakiellon päätyttyä hän ilmoitti eroavansa.
Fanga

Fanga on maalaiskunta ja sen keskuskylä Kayesin alueen Yélimanén piirissä Malissa. Se sijaitsee 25 kilometriä Yélimanésta kaakkoon. Kunnassa on 7 900 ja kylässä 4 400 asukasta (vuonna 2009).
Fangan kunnan pinta-ala on 380,3 neliökilometriä. Se rajoittuu lounaassa Yélimanén piirin Soumpoun, luoteessa Guidimen, koillisessa Kirané Kaniagan ja kaakossa Nioron piirin Sandarén kuntiin. Maisemaa leimaa Yélimanén ylänkö laaksoineen. Kunnan läpi virtaa Kolimbinén sivujoki Térékolé.
Seutu kuuluu Sahelin vyöhykkeeseen. Vuotuinen sademäärä on 450–550 millimetriä. Luonnonvarainen kasvillisuus on pensassavannia.
Kuntaan kuuluu neljä kylää. Asukkaat ovat etupäässä soninkeja.
Kunnan liikenneyhteydet ovat heikot. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä, lehmänpapu ja vihannekset. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Fangassa pidetään viikoittaiset markkinat.
Palveluihin kuuluu kolme alakoulua, yläkoulu, viisi koraanikoulua ja terveyskeskus. Vesihuolto kattaa 76 prosenttia tarpeesta.
Viron kielet

Viro on kielellisesti melko homogeeninen maa, jossa viron kielellä on vahva asema. "Ethnologuen" mukaan maassa puhutaan kymmentä elävää kieltä. Noin 75 % virolaisista osaa vähintään yhtä vierasta kieltä, joka on yleensä venäjä, saksa, suomi tai englanti.
Viro ja virolainen viittomakieli.
Viron perustuslain mukaan maan ainoa virallinen kieli on viro. Viroa puhuu arviolta 1,1 miljoonaa ihmistä ja sen lähin sukulaiskieli on suomi. Viron lisäksi kieltä puhutaan jonkin verran myös maan ulkopuolella. Viron kieli jakautuu kahteen päämurteeseen: eteläisiin ja pohjoisiin murteisiin, joista jälkimmäiset muodostavat perustan viron kirjakielelle.
Virolaista viittomakieltä käyttää arviolta noin 2000 ihmistä.
Muut kielet.
Historian saatossa ruotsi ja saksa ovat olleet tärkeitä kieliä Virossa. Ruotsia on puhuttu etupäässä Viron rannikolla (josta tulee nimitys "rannarootslased"). Nykyään vironruotsi on lähes sammunut. Saksaa on puhuttu Virossa, ja muualla Baltiassa, laajalti, mutta saksankielinen väestö asutettiin muualle Eurooppaan Molotov–Ribbentrop-sopimuksen nojalla. Nykyään saksaa puhuvat etupäässä Viroon muuttaneet saksalaiset..
Võro ja setu.
Võro lasketaan joskus eteläiseksi viron murteeksi ja toisinaan omaksi kielekseen, jolla on puhujia arviolta 50 000. Võrolla ei ole virallista asemaa eivätkä sen puhujat pääsääntöisesti koe kuuluvansa mihinkään vähemmistöön. Viron valtio tukee kuitenkin võronkielisen "Uma Leht" -sanomalehden toimitusta.. Lisäksi maassa toimii erillinen Võro Instituut.
Setua puhuu Viron vuoden 2011 väestönlaskennan mukaan 12 549 henkilöä. Aiemmin puhujat ovat joutuneet peittelemään kieltään, mutta nykyään Virossa ilmestyy setunkielinen sanomalehti, "Setumaa", ja muutama radiokanava. Setut erottuvat muista virolaisista lähinnä siinä, että setut ovat suurimmaksi osaksi ortodokseja..
Venäjä.
Venäjä on Viron toiseksi puhutuin kieli. Puhujat keskittyvät isoihin kaupunkeihin sekä Viron ja Venäjän maarajalle Narvaan. Yhteensä 29,7 % maan väestöstä on venäjänkielisiä. Venäjänkielinen väestö on kohdannut syrjintää Neuvostoliiton romahtamisen jälkeen. Kielivähemmistön huonoon asemaan on kuitenkin alettu puuttua 2010-luvun lopulla.
Viron yleisradioyhtiö tuottaa sisältöä myös venäjäksi.
Toya

Toya on kaupunkikunta Kayesin alueen Yélimanén piirissä Malissa. Sen keskustaajama Yaguiné sijaitsee 25 kilometriä Yélimanésta länteen. Kunnassa on 12 600 ja keskustaajamassa 10 300 asukasta (vuonna 2009).
Toyan kunnan pinta-ala on 104,2 neliökilometriä. Sitä ympäröi Goryn maalaiskunta. Maisemaa leimaa tasanko, jonka läpi virtaa sadekaudella Kolimbinén sivujoki Térékolé. Seutu kuuluu Sahelin vyöhykkeeseen.
Kuntaan kuuluu yhdeksän kylää. Asukkaat ovat etupäässä soninkeja. Vallitseva uskonto on islam.
Yaguinén ohi kulkee Yélimanén ja Kayesin välinen maantie RN23. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja maapähkinä. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Yaguinéssa pidetään viikoittaiset markkinat.
Palveluihin kuuluvat koulut ja terveyskeskus. Vesihuolto kattaa 55 prosenttia tarpeesta.
Oslojolla

Oslojolla on norjalainen kevytvene, jonka on suunnitellut Erling L. Kristofersen vuonna 1936 alkujaan täysin avoimeksi, mutta leveillä reunoilla. Siitä on tehty myös osittain kannellisia malleja. Oslojolla on kahden purjehdittava ja köli on nostettava. Se oli erittäin suosittu 1950-70-luvuilla Oslonvuonossa ja Sørlandetissa.
Suomalaiset oslojollat.
Suomessa oslojollia on valmistanut ainakin Ingmar Björndahl Kokkolassa.
Bailey Howell

Bailey E. Howell (s. 20. tammikuuta 1937 Middleton, Tennessee) on yhdysvaltalainen koripalloilija. Hän pelasi laitahyökkääjänä NBA:ssa kausina 1959–1971. Hänet nimettiin Naismith Memorial Basketball Hall of Fameen vuonna 1997.
Detroit Pistons varasi Howellin NBA:han toisella varausvuorolla . Hän edusti seuraa viisi kautta ja siirtyi vuonna 1964 kahdeksi kaudeksi Baltimore Bulletsiin. Kausina 1966–1970 hän edusti Boston Celticsiä ja voitti kahdella keskimmäisellä kaudella mestaruuden. Kauden 1970–1971 hän pelasi vielä Philadelphia 76ersissä.
Hayes pelasi NBA-urallaan 950 runkosarjaottelua, joissa hän teki keskimäärin 18,7 pistettä, otti 9,9 levypalloa ja antoi 2,0 koriin johtanutta syöttöä. Pudotuspelejä hänelle kertyi 86, ja niissä hän teki keskimäärin 16,3 pistettä, otti 8,1 levypalloa ja antoi 1,5 koriin johtanutta syöttöä. Hän pelasi ssa vuosina 1961–1964 ja 1966–1967. Hänet valittiin vuonna 1963.
Lohjan ortodoksinen kirkko

Lohjan ortodoksinen kirkko eli Karjalan valistajien kirkko on Lohjan keskustassa sijaitseva ortodoksinen pyhäkkö. 
Lohjan seudulle oli 1960–luvun alkuun mennessä muuttanut parisataa ortodoksisen kirkon jäsentä, pääosin Karjalan evakkoja tai heidän jälkeläisiään. Heille järjestettiin kerran kuussa Helsingin ortodoksisen seurakunnan pappien toimittamia jumalanpalveluksia Lohjalla koulun tiloissa. Kasvava seurakunta kaipasi tiloja toimintaansa; lähimmät kirkot sijaitsivat Helsingissä, Hangossa ja Järvenpäässä. Siksi Helsingin ortodoksinen seurakunta osti vuonna 1968 lääkäri Herman Skurnikilta kymmenen vuotta aiemmin rakennuttaman talon, joka sijaitsi Lohjan keskustassa Nahkurinkadulla. Rakennukseen sijoitettiin Lohjan ortodoksinen työkeskus. Arkkitehti Juhani Sorsan suunnitelman mukaan kaksikerroksisen rakennuksen alakertaan tuli Karjalan valistajien muistolle pyhitetty, myös rukoushuoneena käytetty seurakuntasali. Samassa kerroksessa oli myös papin asunto ja pieni työhuone. Työkeskuksen yläkertaan tuli kanttorin asunto.
Sittemmin papin asunto vapautui, joten vuonna 1999-2000 työkeskusta voitiin remointoida. Aiemmasta papin asunnosta tehtiin uusi seurakuntasali ja aiemmin tsasounana toimineesta salista muodostettiin kirkko, jonka tuolloinen Helsingin metropoliitta Leo vihki 14. toukokuuta 2000 Karjalan valistajien muistolle. Kirkon ikonostaasi on Irene Schützin ja Sakari Siitosen maalaama.
Kirkon temppelijuhlaa eli praasniekkaa vietetään Karjalan valistajien juhlapäivänä lokakuun 31. ja marraskuun 6. päivän välisenä lauantaina. Syksyllä 2018 seurakunta juhli pyhäkön 50-vuotisjuhlaa.
Richie Guerin

Richard "Richie" Guerin (s. 29. toukokuuta 1932 New York, New York) on yhdysvaltalainen koripalloilija ja koripallovalmentaja. Hän pelasi heittävänä takamiehenä NBA:ssa kausina 1956–1967 ja 1968–1970. Hänet nimettiin Naismith Memorial Basketball Hall of Fameen vuonna 2013.
Guerin edusti yliopistosarjoissa Iona Collegen Gaels-joukkuetta. New York Knicks varasi hänet NBA:han 17. varausvuorolla . Hän edusti Knicksiä kaudesta 1956–1957 alkaen lokakuuhun 1963 saakka. Tuolloin hän siirtyi St. Louis Hawksiin, jossa hän pelasi vuoteen 1967 saakka. Seattle SuperSonics varasi Guerinin vuoden 1967 laajennusvaraustilaisuudessa mutta hän keskittyi vuodeksi valmennustehtäviin ja palasi kausiksi 1968–1970 kentälle Atlantaan muuttaneeseen Hawksin joukkueeseen.
Guerin pelasi NBA-urallaan 848 runkosarjaottelua, joissa hän teki keskimäärin 17,3 pistettä, otti 5,0 levypalloa ja antoi 5,0 koriin johtanutta syöttöä. Pudotuspelejä hänelle kertyi 42, ja niissä hän teki keskimäärin 15,6 pistettä, otti 3,5 levypalloa ja antoi 5,1 koriin johtanutta syöttöä. Hän pelasi ssa vuosina 1958–1963. Hänet valittiin vuosina 1959, 1960 ja 1962.
Guerin oli NBA:ssa St. Louis Hawksin ja myöhemmin Atlanta Hawksin päävalmentaja kausina 1964–1972 eli aloitti jo pelaajavuosinaan. Kaudella 1967–1968 hänet valittiin NBA:n vuoden valmentajaksi.
Rakotulivuori

Rakotulivuori tai purkaushalkeama on tulivuorityyppi, jossa purkaus tapahtuu keskuskraatterin sijaan pitkänomaisesta maankuoren halkeamasta. Halkeamat ovat yleensä muutamia metrejä leveitä, mutta ne voivat olla useita kilometrejä pitkiä.
Islannissa rakotulivuoret ovat usein pitkiä halkeamia, jotka kulkevat litofäärilaattojen repeämävyöhykkeiden suuntaisesti. Rakotulivuorten purkaukset eivät ole yleensä räjähdysmäisiä, vaan niissä laava valuu varsin rauhallisesti maanpinnalle. Laavaa voi kuitenkin purkautua valtavasti, ja niistä voi kasautua paksuja laavatasankoja. Historiallisen ajan suurin tunnettu purkaus oli vuonna 939 tapahtunut Eldgján purkaus, joka vapautti 19,6 kuutiokilometriä laavaa.
Rakopurkauksia tapahtuu myös suurten tulivuorten rinteiltä. Joidenkin tulivuorten, kuten Etnan, Mauna Loan ja Kīlauean huipulta lähtee säteittäin magmaa täynnä olevia halkeamia. Tällaisista halkeamista syntyy usein niin sanottuja ”tuliverhoja”, kun joltain osuudelta purkautuu laavasuihkuja. Halkeaman reunoille muodostuu basalttisesta roiskeesta valleja, mutta yksittäisistä purkausaukoista kehittyy halkeaman suuntaisesti kulkevia kraatteririvejä sekä tuhka- ja heittelekartioita.
Märta Stenevi

Anna "Märta" Viktoria Stenevi (os. "Wallin"; s. 30. maaliskuuta 1976 Lund) on ruotsalainen ympäristöpuolueen poliitikko ja toinen puolueensa puheenjohtajista vuosina 2021–2024. Hän toimi aiemmin Ruotsin tasa-arvo- ja asuntoministerinä vuoden 2021 aikana.
Elämä ja ura.
Stenevi opiskeli vuosina 1995–1998 Lundin yliopistossa kirjallisuustiedettä, elokuvaa, kustantamista ja liiketaloutta. Sen jälkeen hän työskenteli viitisentoista vuotta kirja-alalla muun muassa markkinointi- ja ostopäällikkönä.
Vuosina 2014–2016 Stenevi toimi alueneuvoksena Skånessa ja vuosina 2016–2018 kunnallisneuvoksena Malmössä. Vuosina 2019–2021 hän oli ympäristöpuolueen puoluesihteeri. Vuonna 2019 hän oli ehdolla europarlamenttivaaleissa.
Stenevi valittiin vuonna 2021 ympäristöpuolueen puheenjohtajaksi ("språkrör"), minkä tehtävän hän jakoi Per Bolundin kanssa. Samana vuonna hänestä tuli Ruotsin tasa-arvo- ja asuntoministeri.
Yksityiselämä.
Stenevi asuu Malmössä. Hän elää avoliitossa ja hänellä on kolme omaa lasta ja kaksi bonuslasta.
Plehanov

Plehanov () on sukunimi ja voi tarkoittaa muun muassa seuraavia henkilöitä:
Butovon ampumarata

Butovon ampumarata on Venäjällä Moskovan alueen Drožinossa sijaitseva entinen ampumarata ja joukkoteloituspaikka, jossa Stalinin vainojen aikana ammuttiin yli 20 000 ihmistä.
Historia.
Butovossa sijainnut maatila siirtyi lokakuun vallankumouksen jälkeen puna-armeijan käyttöön. 1920-luvun alussa sen omistajaksi tuli Valtion yhdistynyt poliittinen hallinto OGPU, ja vuonna 1934 OGPU:n seuraaja NKVD perusti alueelle ampumaradan.
Teloitukset Moskovan lähistöllä sijaitsevilla Butovon ja Kommunarkan ampumaradoilla alkoivat elokuussa 1937. Lokakuuhun 1938 mennessä Butovossa ammuttiin dokumenttien mukaan 20 762 henkilöä, jotka haudattiin paikalle kaivettuihin joukkohautoihin. Sen jälkeen Butovossa ei enää tehty teloituksia, mutta alueelle haudattiin edelleen Moskovan vankiloissa teloitettuja. Toisen maailmansodan aikana Butovoon haudattiin myös läheisellä sotavankileirillä kuolleita saksalaisia. Tunnettuja Butovossa teloitettuja ovat muun muassa taidemaalari Aleksandr Drevin, näyttelijä Marija Leiko, taiteilija Gustav Klutsis sekä suomalainen toimittaja ja antropologi Ivar Lassy. Paikalla ammuttiin myös lukuisia venäläisten aatelissukujen jäseniä sekä noin tuhat ortodoksipappia, joiden joukossa oli muun muassa Leningradin metropoliitta Serafim Tšitšagov.
Neuvostoliiton hajoamisen jälkeen Butovoon pystytettiin ensimmäinen muistomerkki 1993, ja kaksi vuotta myöhemmin alue siirtyi Venäjän ortodoksisen kirkon haltuun. Vuonna 1996 paikalle rakennettiin pieni puinen rukoushuone ja 2007 kirkko. Syyskuussa 2017 avattiin Muistojen puutarha -niminen muistomerkki, johon on kaivettu 200 762:n Butovossa teloitetun nimet.
Atassut

Atassut on grönlantilainen keskusta-oikeistolainen puolue. Vuoden 2025 parlamenttivaalien jälkeen puolueella on kaksi edustajaa Grönlannin parlamentissa. Puolueen puheenjohtajana toimii Aqqalu Jerimiassen.
Atassut sai alkunsa poliittisena liikkeenä 1970-luvulla ja virallinen poliittinen puolue siitä tuli vuonna 1978. Sen johtaja oli tuolloin Lars Chemnitz. Keskustalainen puolue on kannattanut läheisiä suhteita Tanskaan, sekä Grönlannin jäsenyyttä Euroopan unionissa. Puolue vastustaa Grönlannin täyttä itsenäisyyttä ja aikanaan se vastusti myös itsehallintoa. Talouspoliittisesti puolue on ajanut talouselämän liberalisointia ja vapaata liiketoimintaa.
Puolue oli perustamisensa jälkeen suhteellisen suosittu. Sen johtaja Lars Chemnitz toimi jonkin aikaa parlamentin puheenjohtajana. Puolueen tavoitteet Grönlannin itsehallinnon osalta eivät toteutuneet, mutta se sai läpi joitakin talouspoliittisia tavoitteitaan. Parlamenttivaaleissa 2025 Atassut sai 1 878 ääntä eli 6,9 % kaikista äänistä. Se sai läpi kaksi edustajaa, joita olivat Aqqalu Jerimiassen ja Bentiaraq Ottosen.
Mongolian kielet

Mongolia on kielellisesti melko yhtenäinen maa, jossa mongolin kielellä on hyvin vahva asema. Ethnologuen mukaan maassa puhutaan 12 elävää kieltä.
Mongoli ja mongolialainen viittomakieli.
Mongolian perustuslain mukaan maan ainoa virallinen kieli on mongoli. Se myös takaa vähemmistöille oikeuden käyttää kieltään.. Mongolian väestöstä 95 % puhuu mongolia. Kieltä puhutaan Mongolian lisäksi Kiinan Sisä-Mongoliassa, ja yleiskielen pohjana toimii Halha-murre. 
Vuonna 2020 Mongolian hallitus ilmoitti, että maa korvaa kyrilliset aakkoset perinteisillä mongolialaisilla aakkosilla vuoteen 2025 mennessä. Perinteisiä aakkosia käytetään entuudestaan jo Sisä-Mongoliassa..
Mongolialaista viittomakieltä käyttää arviolta 16 000 ihmistä.
Muut kielet.
Mongoliassa puhutaan myös jonkin verran tuvaa ja kazakkia. Näiden kielten puhuma-alueet rajoittuvat Mongolian rajaseuduille.
Mongolialaiset puhuvat vieraina kielinä venäjää ja yhä enemmän englantia. Myös korea on suosittu kieli Etelä-Koreaan suuntautuvan maastamuuton vuoksi..
Espoon oikeustalo

Vanha Espoon oikeustalo.
Espoon oikeustalo oli Espoon Kilon kaupunginosassa sijaitseva, Suomen oikeus- ja poliisiviranomaisten käyttämä rakennus. Saman rakennuksen itäsivustalla (Vitikka 1) sijaitsi vuoteen 2022 asti Länsi-Uudenmaan käräjäoikeus (päätoimipiste eli Espoon istuntopaikka) sekä Syyttäjälaitoksen Etelä-Suomen syyttäjäalueen Espoon toimipiste (aiempi Länsi-Uudenmaan syyttäjävirasto) ja Ulosottolaitoksen Espoon toimipiste (aiempi Länsi-Uudenmaan ulosottovirasto). Rakennuksen länsisivustalla (Nihtisillankuja 4) on edelleen Länsi-Uudenmaan poliisilaitoksen päätoimipiste eli Espoon pääpoliisiasema.
Uusi oikeustalo Otaniemeen vuonna 2022.
Alkuvuodesta 2020 uutisoitiin uuden Espoon oikeustalon rakentamisesta. Suunnitelmien mukaan kesällä 2022 valmistuva uudisrakennus sijaitsee Otaniemessä Maarintiellä, Raide-Jokerin pysäkin vieressä. Uuteen oikeustaloon muuttivat suunnitelman mukaisesti Länsi-Uudenmaan käräjäoikeuden päätoimipaikka, Ulosottolaitoksen Espoon toimipaikka ja Etelä-Suomen syyttäjäalueen Espoon toimipaikka.
Kumail Nanjiani

Kumail Nanjiani (s. 2. toukokuuta 1978) on pakistanilais-yhdysvaltalainen koomikko, näyttelijä ja käsikirjoittaja. Hän yksi tunnetuimpia roolejaan on Dinesh televisiosarjassa "Silicon Valley" (2014–2019) jonka lisäksi hän on esiintynyt muun muassa itse käsikirjoittamassaan omaelämäkerrallisessa elokuvassa "The Big Sick" (2017).
LEI-tunnus

LEI-tunnus () on kansainvälinen yhteisötunnus. Yritys tai yhteisö (esimerkiksi rekisteröity yhdistys tai säätiö) tarvitsee LEI-tunnuksen, jos se tekee kauppoja pörssiosakkeilla, ETF-rahasto-osuuksilla tai muilla pörssinoteeratuilla arvopapereilla tai johdannaisilla. . LEI-tunnuksen nimi tulee sanoista Legal Entity Identifier, joka tarkoittaa suoraan suomennettuna oikeushenkilön tunnistetta. Tunnuksen voi hakea valtuutetulta rekisterinpitäjältä. Erityisesti suomalaisille yrityksille LEI-tunnuksia tarjoaa Patentti- ja rekisterihallitus (PRH), jonka lisäksi Suomeen on hyväksytty myös kymmeniä muita tunnuksia myöntäviä organisaatioita.
Yhteisötunnus perustuu ISO:n julkaisemaan standardiin 17442. LEI-tunnus on kahdenkymmenen merkin mittainen merkkijono, joka mahdollistaa selkeän ja yksilöllisen tunnistamisen. Tunnuksen saamisen edellytyksenä on, että yrityksen tai yhteisön omistajien ja toimijoiden tiedot on tunnistettu. Näin voidaan seurata kaupankäyntiä ja hallita riskejä yksittäisen toimijan tai koko markkinan osalta. 
Historia.
Finanssikriisin (2007–2009) aikana tunnistettiin ongelmana, ettei yksittäisen arvopaperikauppaa käyvän taloudellisen toimijan tunnistaminen onnistu yksiselitteisesti. Mailla oli erilaisia tapoja ja koodeja tunnistaa kaupankävijät. Osapuolien tunnistamisen vaikeuden lisäksi riskien laskeminen oli hankalaa niin yksittäisen toimijan kuin koko markkinan osalta. Tämä vaikutti kokonaisriskien laskemiseen. Tämän takia finanssikriisin alun tunnistaminen oli hankalaa ja ratkaisuksi kehitettiin vuonna 2011 G20 maiden toimesta LEI-tunnus. Sen avulla toimijat voidaan tunnistaa maailmanlaajuisesti. Tunnusta käytetään erityisesti Yhdysvalloissa ja Euroopan maissa. 3. tammikuuta 2018 lähtien EU-yritykset eivät ole saaneet myydä tai ostaa arvopapereita ilman LEI-tunnusta.
Hallinta.
LEI-tunnuksen hallintaan perustettiin Global Legal Entity Identifier Foundation (GLEIF) -säätiö vuonna 2014. Säätiö hallitsee tunnustietoja maailmanlaajuisesti. Tunnuksia myöntävät Local Operating Unitit (LOU), joilla on toimivaltuus yhdessä tai useammassa valtiossa. LOU-organisaatiot voivat lisäksi valtuuttaa asiamiehiä (registration agent), joiden kautta asiakkaat voivat hakea tunnusta LOUlta. Suomessa monet yritykset hakevat tunnuksensa Patentti- ja rekisterihallitukselta, joka toimii yhtenä Suomeen valtuutettuna LOU-organisaationa. Tunnus voidaan kuitenkin hakea PRH:n sijaan miltä tahansa muultakin Suomeen hyväksytyltä LOUlta tai asiamieheltä, joita on kymmeniä.
Kirk Baptiste

Kirk Renaud Baptiste (20. kesäkuuta 1962 Beaumont, Texas – 24. maaliskuuta 2022) oli yhdysvaltalainen pikajuoksija, 200 metrin olympiamitalisti ja sisäratojen maailmanmestari. Hän edusti aktiiviurallaan Santa Monica Track Clubia ja oli pituudeltaan 184 cm.
Baptiste saavutti Los Angelesin olympialaisissa 1984 hopeaa 200 metrillä ennätysajallaan 19,96. Hän voitti Yhdysvaltojen-mestaruuden 100 ja 200 metrillä 1985. Saman vuoden Canberran maailmancupissa hän oli 100 metrillä neljäs. Hän voitti sisäratojen maailmannestaruuden 200 metrillä Indianapolisissa 1987 ajalla 20,73.
Baptiste voitti 100 metrin juoksun Rooman Golden Galassa ja Brysselin Memorial van Damme -kilpailuissa 1984 sekä 200 metriä Memorial van Dammessa 1983 ja 1985, Weltklasse Zürichissä 1984 sekä Berliinin ISTAF-kilpailuissa 1985.
Venäjän kielet

Venäjä on erittäin monikielinen maa, jossa erilaisten kielten asema on turvattu myös paikallisella tasolla. Venäjän kielellä on siitä huolimatta vahva asema. Ethnologuen mukaan maassa puhutaan 117 elävää kieltä.
Venäjä ja venäläinen viittomakieli.
Venäjän federaation perustuslain mukaan maan virallinen kieli kansallisella tasolla on venäjä. Vuoden 2020 perustuslain uudistuksen nojalla venäjän kieli ja etniset venäläiset ovat perustuslain mukaan Venäjän valtion määrittelevä kieli ja kansa.
Huolimatta Venäjän suuresta maapinta-alasta ja väestöstä, venäjän kieli on melko yhtenäinen ja murteellisia eroja on maan sisällä vähän. Perinteisesti jako on tehty pohjoisiin ja eteläisiin murteisiin, jossa Moskova toimii kahden alueen rajana.
Venäläistä viittomakieltä käyttää arviolta 120 000 henkilöä.
Federaatiosubjektien viralliset kielet.
Venäjän federaatioon kuuluvat tasavallat saavat määritellä itselleen virallisia kieliä venäjän rinnalle.
Tasavaltojen lisäksi myös muut federaatiosubjektit saavat määritellä virallisia kieliä sellaisille alueille, joissa asuu etnisiä vähemmistöjä. Nämä kielet eivät kuitenkaan ole virallisia kieliä koko federaatiosubjektin alueella venäjän rinnalla..
Muut kielet.
Kirkkoslaavia käytetään jonkin verran ortodoksisen kirkon piireissä ja kielellä on historiallisesti tärkeä rooli. Kirkkoslaavi ei ole venäjän kielen esimuoto, sillä kirkkoslaavi saapui Venäjän alueelle nimenomaan liturgisena kielenä, jota käyttivät jo slaavilaisia kieliä puhuvat kansat. Kirkkoslaavista venäjään tulleita sanoja ovat mm. "одежда" (vaatteet), "помощь" (apu) ja "среда" (keskiviikko)..
Venäjälle muuttaneiden keskuudessa yleisimmät kotikielet ovat englanti, saksa, ranska, turkki ja ukraina. Vuoden 2010 väestölaskennan mukaan englanti oli venäjän jälkeen maan puhutuin kieli, vaikkakin vain 7,5 miljoonaa kansalaista (5,48 % koko väestöstä) ilmoitti puhuvansa sitä. Venäjän jälkeen puhutuin kieli, jolla on maassa jonkinlainen virallinen asema, on tataari, jota puhui hieman vajaa 3 % koko maan väestöstä..
Fófi Gennimatá

Foteiní ”Fófi” Gennimatá ( [ˈfofi ʝenimaˈta]; 17. marraskuuta 1964 Ateena – 25. lokakuuta 2021 Ateena) oli kreikkalainen poliitikko, joka toimi Muutosliikkeen ja siihen kuuluvan Pasokin puheenjohtajana. Ennen politiikkaa hän työskenteli pankkialalla.
Gennimatá menehtyi häntä vuodesta 2008 sairastamaansa rintasyöpään 25. lokakuuta 2021.
Kyriákos Velópoulos

Kyriákos Iosíf Velópoulos (, s. 24. lokakuuta 1965) on kreikkalainen poliitikko, Kreikan parlamentin jäsen ja Kreikkalainen ratkaisu -puolueen puheenjohtaja sekä televisio-persoona ja kirjoittaja.
Níkos Michaloliákos

Nikolaos G.Michaloliakos (kreik. "Νικόλαος Γ. Μιχαλολιάκος", [niˈkolaos mixaloˈʎakos]; s. 11. joulukuuta 1957) on kreikkalainen poliitikko. Hän on äärioikeistolaisen puolueen Kultaisen aamunkoiton perustaja ja puheenjohtaja.
Vuonna 2020 Michaloliakos ja muita Kultaisen aamunkoiton johtajia tuomittiin rikollisjärjestön johtamisesta. Michaloliakos sai 13-vuoden vankeustuomion, mutta hänet vapautettiin vankilasta terveyssyistä etuajassa syyskuussa 2025. Michaloliakos suorittaa loput tuomiostaan kotoaan.
Meduza

Meduza (ven. Медуза) on Latvian pääkaupungissa Riiassa pääkonttoriaan pitävä venäjänkielinen uutissivusto. Sen perustivat vuonna 2014 toimittajat, jotka olivat eronneet Lenta.ru-uutissivuston palveluksesta sen jouduttua Kremliä lähellä olevien tahojen hallintaan. 
Meduzan toimitusjohtaja on Galina Timtšenko ja päätoimittaja Ivan Kolpakov. He ovat myös lehden perustajat.
Vaikka Meduzaa johdetaan Riiasta käsin, suurin osa sen sisällöstä kirjoitetaan Venäjää koskevista aiheista ja venäläiselle yleisölle. 
Venäläisten pääsy Meduza-verkkolehteen on estetty, mutta Meduzan artikkeleita on mahdollista lukea mobiilisovelluksen, sähköpostin, sosiaalisen median palveluiden tai VPN-yhteyden kautta. 
Ivan Kolpakovin mukaan Meduzalla on Venäjän valtion asettamien estojen jälkeenkin noin kymmenen miljoonaa lukijaa ja se on Venäjän suosituin riippumaton media. 
Meduza on "Helsingin Sanomien" yhteistyökumppani ja HS julkaisee Meduzan artikkeleita suomennettuina. 
Keväällä 2021 Venäjän presidentti Vladimir Putin allekirjoitti lain, jonka mukaan medioiden tulee "ulkomaisten agenttien" tuottamaa tietoa siteeratessaan mainita asiasta. Meduza on yksi niistä tiedotusvälineistä, jotka Venäjän oikeusministeriö on luokitellut "ulkomaisiksi agenteiksi". Ulkomaisiksi agenteiksi nimettyjen tiedotusvälineiden täytyy syytteen uhalla liittää kaikkiin uutisiinsa varoitus, jonka mukaan lehti on ulkomaiden kätyri. "Agentiksi" nimeämisen jälkeen Meduzan tietolähteet lakkasivat puhumasta toimittajille ja tavalliset kansalaisetkin muuttuivat varovaisiksi. Yhtiöt yrittivät saada Meduzan pyyhkimään kaikki maininnat itsestään Meduzan arkistoista. Pahinta oli kuitenkin mainostajien katoaminen. Viikossa lehti menetti yli 95 % mainostajistaan. Lehti joutui sulkemaan toimistonsa Riiassa ja Moskovassa, leikkaamaan henkilöstönsä palkkoja 30–50 prosenttia ja luopumaan freelancereista. Lehti kuitenkin selvisi onnistuttuaan hankkimaan itselleen 90 000 lahjoittajaa, joista 30 000 oli vakituisia.
Venäjän hyökättyä Ukrainaan säädettiin laki, joka teki totuudenmukaisesta raportoinnista mahdotonta. Sen jälkeen Meduza evakuoi toimittajansa Venäjältä. Länsimaiden Venäjälle asettamien pakotteiden vuoksi Meduza menetti venäläisten lahjoittajiensa tuomat tulot . Sen vuoksi Meduza hakee uusia tukijoita lännestä.
Hyökkäyksiä.
Meduzan toimittaja, aiemmin "Novaja Gazetalle" työskennellyt Jelena Kostjutšenko todennäköisesti myrkytettiin maaliskuussa 2022. Asiantuntijat uskovat, että Kostjutšenko altistui jollekin orgaaniselle klooriyhdisteelle, kuten dikloorietaanille. Hän säilyi elossa.
Meduzan toimitusjohtajan Galina Timtšenkon puhelimeen asennettiin valtioiden käyttämä Pegasus-vakoiluohjelma. Venäjä ei tiettävästi ole koskaan käyttänyt tätä vakoiluohjelmaa, vaan syyllinen saattaa olla jokin EU-valtio.
Samsung Galaxy R

Samsung Galaxy R on Samsung Electronicsin elokuussa 2011 julkaisema älypuhelin, jossa on 4,2 tuuman näyttö. Tallennstilaa on kahdeksan gigatavua ja keskusmuistia yksi gigatavu. Tallennustila on laajennettavissa microSD-kortilla. Takameran tarkkuus on viisi megapikseliä ja etukameran 1,3 megapikseliä. Akun kapasiteetti on 1 650 milliampeerituntia. Käyttöjärjestelmänä on Android 2.3.3 Gingerbread, joka on päivitettävissä 4.0 Ice Cream Sandwich -versioon.
Georg von Willebrand

Georg von Willebrand (6. helmikuuta 1873 Vladikavkaz – 9. lokakuuta 1921 Helsingin pitäjä) oli suomalainen tilanomistaja, insinööri ja valtiopäivämies. 
Von Willebrandin vanhemmat olivat kenraalimajuri Reinhold Robert von Willebrand ja Dorothea Anna Alroë ja puolisot vuodesta 1898 Lydia Colliander (k. 1910) ja vuodesta 1912 Asta Charlotte Bothnera. Von Willebrand tuli ylioppilaaksi Helsingissä ja valmistui insinööriksi 1895. Hän oli liikemies Suomessa ja Tanskassa, samoin kuin tilanomistaja ja maanviljelijä Kylmäkoskella. 
Von Willebrand oli aatelissäädyssä edustaja valtiopäivillä 1905–1906, edustaen Procopé-sukua.
Nikon D300S

Nikon D300S on Nikonin 30. heinäkuuta 2009 julkistama digitaalinen järjestelmäkamera, jossa on 12 megapikselin APS-C-kokoinen CMOS-kenno. Se tuli myyntiin 28. elokuuta noin 1 900 euron hinnalla. Kameralla pystyy ottamaan seitsemän kuvaa sekunnissa ja videoimaan 720p-laadulla 24 kuvaa sekunnissa. Kamerassa on lisäksi kolmen tuuman näyttö ja erilliset korttipaikat CF- ja SD-korteille.
Kameran edeltäjä on Nikon D300 ja seuraaja Nikon D500.
Suomen maalaisten keskinäinen vakuutusyhtiö

Suomen maalaisten keskinäinen vakuutusyhtiö oli suomalainen vuosina 1857–1972 toiminut vakuutusyhtiö, joka on nykyisin osa Tapiola-ryhmää. Yhtiö perustettiin 1857 alkuaan nimellä "Suomen Yleinen Paloapuyhtiö omaisuutta varten maalla", pian nimeksi tuli Suomen maalaisten paloapuyhtiö. Yhtiö palovakuutti kiinteää ja irtainta omaisuutta maaseudulla ja kaupunkien maaseutumaisilla alueilla.
Yhtiö toimi myöhemmin nimillä Suomen maalaisten keskinäinen palovakuutusyhtiö ja Suomen maalaisten keskinäinen vakuutusyhtiö. Vuonna 1931 Suomen maalaisten keskinäisen palovakuutusyhtiön toimitusjohtajaksi tuli presidenttikautensa päättänyt Lauri Kristian Relander. Yhtiö kilpaili maaseudun pienten palovakuutusyhdistysten kanssa asiakkaista ja vuonna 1935 perustettiin Maalaisten jälleenvakuutusosasto. Vuonna 1941 yhtiö aloitti tapaturmavakuutusten ja metsävakuutusten myynnin.
Suomen maalaisten keskinäinen vakuutusyhtiö teki vuonna 1957 yhteistyösopimuksen vakuutusyhtiö Auran kanssa ja sai hoidettavakseen Auran palovakuutukset. Yhtiöt toimivat sitten itsenäisinä mutta yhteisen johdon alla ja yhteisellä myynti- ja palveluorganisaatiolla. Vuodesta 1964 alkaen Suomen Maalaisten Keskinäinen Vakuutusyhtiö keskittyi vain jälleenvakuutukseen nimellä MAVA Keskinäinen Vakuutusyhtiö. Yhtiö fuusioitiin lopulta Vahinko-Auraan vuonna 1972.
Carl Ragnar af Björkesten

Carl (Karl) Ragnar af Björkesten (28. maaliskuuta 1876 Viipuri – 11. joulukuuta 1965 Helsingin pitäjä) oli suomalainen pankki-, liike- ja valtiopäivämies. 
Af Björkestenin vanhemmat olivat senaattori Sune Birger Johan af Björkesten ja Olivia Mathila Aspelin ja puoliso vuodesta 1909 Gertrud Lagerborg (k. 1951). Af Björkesten tuli ylioppilaaksi Helsingissä ja toimi pankkimiehenä ja pörssimeklarina Helsingissä. Hän omisti Söderhjelm &amp; Thesleff -yhtiön vuodesta 1914. 
Af Björkesten oli aatelissäädyssä edustaja valtiopäivillä 1905–1906.
József Deme

József Deme (s. 11. joulukuuta 1951 Szolnok) on unkarilainen ratameloja, olympiamitalisti ja maailmanmestari.
Deme edusti Unkaria Münchenin kesäolympialaisissa 1972, Montrealin kesäolympialaisissa 1976 ja Moskovan kesäolympialaisissa 1980. Münchenissa 1972 hän saavutti hopeaa 1 000 metrin kajakkikaksikossa parinaan János Rátkai. Montrealissa 1976 hän sijoittui Rátkain kanssa kajakkikaksikon 500 metrillä viidenneksi. Unkarin joukkueeseen 1 000 metrin kajakkinelosessa Deme kuului Montrealissa 1976 ja Moskovassa 1980.
Deme saavutti kaksi maailmanmestaruutta 1 000 metrin kajakkikaksikossa ja -nelosessa Tampereella 1973. Samoissa kilpailuissa hän voitti myös hopeaa 500 metrin kajakkikaksikossa. Méxicossa 1974 Deme sai hopeaa 500 metrin kajakkikaksikossa ja pronssia 1 000 metrin kajakkinelosessa. Belgradissa 1975 hän saavutti kaksi pronssia 1 000 metrin kajakkikaksikossa ja -nelosessa.
Birger Fredrik af Björkesten

Birger Fredrik af Björkesten (5. helmikuuta 1862 Viipuri – 28. marraskuuta 1949 Helsinki) oli suomalainen juristi ja virka- ja valtiopäivämies. 
Af Björkestenin vanhemmat olivat senaattori Sune Birger Johan af Björkesten ja Olivia Matilda Aspelin ja puoliso vuodesta 1907 Irene Emilia Hacklin. Af Björkesten tuli ylioppilaaksi Viipurissa, suoritti oikeustutkinnon 1887 ja sai varatuomarin arvon 1890. Hän oli senaatin sotilastoimituskunnan toinen apukamreeri 1895–1903 ja vankeinhoitohallituksen virkamies 1907–1925. Pankki- ja valtiopäivämies Carl Ragnar af Björkesten oli Birger Fredrik af Björkestenin veli. 
Af Björkesten oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.
Marie Luise Kaschnitz

Marie Luise Kaschnitz, koko nimi: Marie Luise von Kaschnitz-Weinberg, (1901 Karlsruhe, Saksa – 1974 Rooma, Italia) oli saksalainen kirjailija.
Kaschnitz julkaisi 1974 esikoisrunokokoelmansa "Gedichte". Runojen lisäksi hän julkaisi proosaa ja Gustave Courbet'n elämäkerran sekä omaelämäkerrallisia teoksia. Teoksissaan hän kuvaa toisen maailmansodan jälkeisiä tunnelmia, lapsuusmuistoja, tuskaa ja kuolemaa, mutta niistä kuvastuu myös usko ihmisen mahdollisuuksiin.
Suomennetut runot.
Johanna Venhon suomentamia Kaschnitzin runoja on antologiassa "Puiden lohtu: saksankielistä runoutta 1946–2000" (toimittanut Stefan Moster, Helsinki: WSOY 2005 )
Gail Goodrich

Gail Charles Goodrich Jr. (s. 23. huhtikuuta 1943 Los Angeles, Kalifornia) on yhdysvaltalainen koripalloilija. Hän pelasi takamiehenä NBA:ssa kausina 1965–1979. Hänet nimettiin Naismith Memorial Basketball Hall of Fameen vuonna 1996.
Goodrich edusti yliopistosarjoissa Kalifornian yliopiston UCLA Bruins -joukkuetta. Hän voitti NCAA:n mestaruuden kausilla 1963–1964 ja 1964–1965, ja näistä ensin mainitulla joukkue voitti kaikki 30 otteluaan. Los Angeles Lakers varasi hänet NBA:han alueellisena varauksena . Hän edusti Lakersia ensin kolme kautta, sitten Phoenix Sunsia kaksi kautta, uudelleen Lakersia kuusi kautta ja lopuksi New Orleans Jazzia kolme kautta. Hän voitti NBA:n mestaruuden Lakersin joukkueessa vuonna 1972.
Goodrich pelasi NBA-urallaan 1031 runkosarjaottelua, joissa hän teki keskimäärin 18,6 pistettä, otti 3,2 levypalloa ja antoi 4,7 koriin johtanutta syöttöä. Pudotuspelejä hänelle kertyi 80, ja niissä hän teki keskimäärin 18,1 pistettä, otti 3,1 levypalloa ja antoi 4,2 koriin johtanutta syöttöä. Hän pelasi ssa vuosina 1969 ja 1972–1975. Hänet valittiin vuonna 1974.